pythainlp/thailaw-v1.0 huggingface dataset:
ประกาศคณะกรรมการกํากับตลาดทุน
============================

ที่ ทธ. 23/2558

เรื่อง การดูแลรักษาทรัพย์สินของลูกค้าของบริษัทหลักทรัพย์

(ฉบับที่ 4)  
\_\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 

และมาตรา 98(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกข้อกําหนดไว้ดังต่อไปนี้

ข้อ 1 ให้ยกเลิกความในข้อ 15 แห่งประกาศคณะกรรมการกํากับตลาดทุน ที่ ทธ. 43/2552 เรื่อง การดูแลรักษาทรัพย์สินของลูกค้าของบริษัทหลักทรัพย์ ลงวันที่ 3 สิงหาคม พ.ศ. 2552 และให้ใช้

ความต่อไปนี้แทน

 “ข้อ 15 บริษัทหลักทรัพย์ต้องจัดส่งรายงานแสดงทรัพย์สินของลูกค้า ณ วันทําการ

สุดท้ายของแต่ละเดือนให้แก่ลูกค้า ภายในวันทําการที่ห้าของเดือนถัดไป เว้นแต่ในเดือนนั้นลูกค้า

ไม่มีธุรกรรมซึ่งก่อให้เกิดการเคลื่อนไหวหรือเปลี่ยนแปลงในทรัพย์สินที่มอบให้บริษัทหลักทรัพย์

เป็นผู้ดูแลรักษา หรือเป็นกรณีตามวรรคสอง

 ในกรณีที่ปรากฏว่าลูกค้ารายใดไม่มีธุรกรรมซึ่งก่อให้เกิดการเคลื่อนไหวหรือเปลี่ยนแปลง

ในทรัพย์สินของลูกค้าติดต่อกันตั้งแต่หนึ่งปีขึ้นไป ให้บริษัทหลักทรัพย์จัดส่งรายงานแสดงทรัพย์สิน

ของลูกค้า ณ วันทําการสุดท้ายของเดือนที่ครบกําหนดระยะเวลาหนึ่งปีสําหรับลูกค้ารายนั้นให้แก่ลูกค้า

อย่างน้อยปีละหนึ่งครั้ง ภายในวันทําการที่ห้าของเดือนถัดไป เว้นแต่ลูกค้ารายดังกล่าวจะไม่มีทรัพย์สิน

เหลืออยู่ในการดูแลของบริษัทหลักทรัพย์และบัญชีของลูกค้ามีสถานะถูกระงับบัญชีไม่ให้ทําธุรกรรม

ตามระเบียบปฏิบัติของบริษัทหลักทรัพย์

 เพื่อประโยชน์ในการจัดส่งรายงานแสดงทรัพย์สินของลูกค้า มิให้ถือว่าการจ่ายดอกเบี้ยเป็นธุรกรรมซึ่งก่อให้เกิดการเคลื่อนไหวหรือเปลี่ยนแปลงในทรัพย์สิน”

ข้อ 2 ประกาศนี้ให้ใช้บังคับตั้งแต่วันที่ 16 กรกฎาคม พ.ศ. 2558 เป็นต้นไป

 ประกาศ ณ วันที่ 12 มิถุนายน พ.ศ. 2558

(นายรพี สุจริตกุล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์

ประธานกรรมการ

คณะกรรมการกํากับตลาดทุน
ประกาศคณะกรรมการกํากับตลาดทุน

ที่ ทธ. 9/2562

เรื่อง การดูแลรักษาทรัพย์สินของลูกค้าของบริษัทหลักทรัพย์

(ฉบับที่ 6)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 98(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้

 ข้อ 1 ให้เพิ่มความต่อไปนี้เป็น (5) ของข้อ 3 แห่งประกาศคณะกรรมการกํากับตลาดทุน ที่ ทธ. 43/2552 เรื่อง การดูแลรักษาทรัพย์สินของลูกค้าของบริษัทหลักทรัพย์ ลงวันที่ 3 สิงหาคม พ.ศ. 2552

 “(5)  คําว่า “ตราสารแสดงสิทธิการฝากหลักทรัพย์ต่างประเทศ” และ “ผู้รับฝากต่างประเทศ” ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยการออกและเสนอขายหลักทรัพย์ที่ออกใหม่ประเภทตราสารแสดงสิทธิการฝากหลักทรัพย์ต่างประเทศ”

 ข้อ 2 ให้เพิ่มความต่อไปนี้เป็นข้อ 4/1 แห่งประกาศคณะกรรมการกํากับตลาดทุน ที่ ทธ. 43/2552 เรื่อง การดูแลรักษาทรัพย์สินของลูกค้าของบริษัทหลักทรัพย์ ลงวันที่ 3 สิงหาคม พ.ศ. 2552

 “ข้อ 4/1 มิให้นําความในข้อ 7 ข้อ 8 ข้อ 12 และข้อ 15 มาใช้บังคับกับทรัพย์สินที่บริษัทหลักทรัพย์รับดูแลรักษาไว้เพื่อประโยชน์ในฐานะที่เป็นผู้ได้รับอนุญาตให้เสนอขายตราสารแสดงสิทธิการฝากหลักทรัพย์ต่างประเทศ”

 ข้อ 3 ให้เพิ่มความต่อไปนี้เป็นวรรคสี่ใน (1) ของข้อ 17 แห่งประกาศคณะกรรมการกํากับตลาดทุน ที่ ทธ. 43/2552 เรื่อง การดูแลรักษาทรัพย์สินของลูกค้าของบริษัทหลักทรัพย์ ลงวันที่ 3 สิงหาคม พ.ศ. 2552

 “ในกรณีที่ทรัพย์สินตามวรรคหนึ่งเป็นเงินที่เป็นสิทธิประโยชน์ที่เกิดจากหลักทรัพย์ต่างประเทศที่บริษัทหลักทรัพย์รับดูแลรักษาไว้เพื่อประโยชน์ในฐานะที่เป็นผู้ได้รับอนุญาตให้เสนอขายตราสารแสดงสิทธิการฝากหลักทรัพย์ต่างประเทศ ให้บริษัทหลักทรัพย์แยกทรัพย์สินดังกล่าวในแต่ละวันไม่น้อยกว่าผลรวมของเงินที่เป็นสิทธิประโยชน์ที่บริษัทหลักทรัพย์ต้องส่งให้แก่ลูกค้า”

 ข้อ 4 ให้เพิ่มความต่อไปนี้เป็น (ค) ใน (2) ของวรรคหนึ่งในข้อ 18 แห่งประกาศคณะกรรมการกํากับตลาดทุน ที่ ทธ. 43/2552 เรื่อง การดูแลรักษาทรัพย์สินของลูกค้าของบริษัทหลักทรัพย์ ลงวันที่ 3 สิงหาคม พ.ศ. 2552 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 47/2559 เรื่อง การดูแลรักษาทรัพย์สินของลูกค้าของบริษัทหลักทรัพย์ (ฉบับที่ 5) ลงวันที่ 8 ธันวาคม พ.ศ. 2559

“(ค) แยกโดยการฝากไว้กับผู้รับฝากต่างประเทศ ในกรณีที่บริษัทหลักทรัพย์รับดูแลรักษาทรัพย์สินให้แก่ลูกค้าในฐานะที่เป็นผู้ได้รับอนุญาตให้เสนอขายตราสารแสดงสิทธิการฝากหลักทรัพย์ต่างประเทศ โดยให้แยกไว้ในลักษณะที่สามารถชี้เฉพาะได้ว่าหลักทรัพย์จํานวนดังกล่าวเป็นทรัพย์สินของลูกค้าโดยปราศจากเหตุสงสัย” 

 ข้อ 5 ประกาศนี้ให้ใช้บังคับตั้งแต่วันที่ 16 เมษายน พ.ศ. 2562 เป็นต้นไป

 ประกาศ ณ วันที่ 19 มีนาคม พ.ศ. 2562

 (นายรพี สุจริตกุล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์

 ประธานกรรมการ

 คณะกรรมการกํากับตลาดทุน
ประกาศสํานักงานคณะกรรมการกํากับหลักทรัพย์และตลาดหลักทรัพย์  
ที่ สท. 7/2559  
เรื่อง การเลิกกองทุนสํารองเลี้ยงชีพ

 

โดยที่มาตรา 28 แห่งพระราชบัญญัติกองทุนสํารองเลี้ยงชีพ พ.ศ. 2530 กําหนดให้ นายทะเบียนกองทุนสํารองเลี้ยงชีพประกาศการเลิกกองทุนสํารองเลี้ยงชีพในราชกิจจานุเบกษา เมื่อกองทุนสํารองเลี้ยงชีพเลิกตามมาตรา 25 แห่งพระราชบัญญัติดังกล่าว นายทะเบียนกองทุน สํารองเลี้ยงชีพจึงประกาศการเลิกกองทุนสํารองเลี้ยงชีพไว้ดังต่อไปนี้


ข้อ ๑ กองทุนสํารองเลี้ยงชีพ กลุ่มบริษัทซิก้า (ประเทศไทย) ซึ่งจดทะเบียนแล้ว ทะเบียนเลขที่ 44/2533 ตั้งแต่วันที่ 1 มกราคม 2558


ข้อ ๒ กองทุนสํารองเลี้ยงชีพ กลุ่มบริษัท ทรู วิชั่นส์ ซึ่งจดทะเบียนแล้ว ทะเบียนเลขที่ 17/2542 ตั้งแต่วันที่ 1 มกราคม 2558


ข้อ ๓ กองทุนสํารองเลี้ยงชีพ ฮัพซูน โกลบอลกรุ๊ป ซึ่งจดทะเบียนแล้ว ทะเบียนเลขที่ 8/2550 ตั้งแต่วันที่ 1 มกราคม 2558


ข้อ ๔ กองทุนสํารองเลี้ยงชีพ บริษัท เอ็นทีเอ็น แบริ่ง-ประเทศไทย จํากัด ซึ่งจดทะเบียนแล้ว ทะเบียนเลขที่ 187/2533 ตั้งแต่วันที่ 1 มีนาคม 2558


ข้อ ๕ กองทุนสํารองเลี้ยงชีพ บริษัท ลินฟ้อกซ์ เอ็ม โลจิสติคส์ (ประเทศไทย) จํากัด 

ซึ่งจดทะเบียนแล้ว ทะเบียนเลขที่ 16/2536 ตั้งแต่วันที่ 1 กรกฎาคม 2558


ข้อ ๖ กองทุนสํารองเลี้ยงชีพ ซีเอ็ดเกษียณรวย ซึ่งจดทะเบียนแล้ว ทะเบียนเลขที่ 1/2547 ตั้งแต่วันที่ 1 กันยายน 2558


ข้อ ๗ กองทุนสํารองเลี้ยงชีพ มาเลเซียนแอร์ไลนส์ฟันด์ ซึ่งจดทะเบียนแล้ว ทะเบียนเลขที่ 

55/2539 ตั้งแต่วันที่ 25 กันยายน 2558


ผู้มีอํานาจลงนาม - ประกาศ  ณ  วันที่  23 กุมภาพันธ์  พ.ศ. 2559

  
(นายรพี  สุจริตกุล)  
เลขาธิการ  
สํานักงานคณะกรรมการกํากับหลักทรัพย์และตลาดหลักทรัพย์  
ในฐานะนายทะเบียนกองทุนสํารองเลี้ยงชีพ
ประกาศคณะกรรมการกํากับตลาดทุน

ที่ ทจ. 8/2558

เรื่อง หลักเกณฑ์ เงื่อนไข และวิธีการในการเสนอขาย  
หุ้นของบริษัทจํากัดโดยผู้ถือหุ้น  
\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 16/6 และมาตรา 34 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  คณะกรรมการกํากับตลาดทุนออกข้อกําหนดไว้ดังต่อไปนี้


ข้อ ๑ ในประกาศนี้

(1)  “ผู้ลงทุนสถาบัน” หมายความว่า   ผู้ลงทุนสถาบันตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบันและผู้ลงทุนรายใหญ่

(2)   คําว่า “บริษัทย่อย” “ผู้ที่เกี่ยวข้อง”  “ผู้บริหาร” และ “ผู้ถือหุ้นรายใหญ่” ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามในประกาศเกี่ยวกับการออกและเสนอขายหลักทรัพย์


ข้อ ๒ การเสนอขายหุ้นของบริษัทจํากัดโดยผู้ถือหุ้นตามมาตรา 34 ให้เป็นไปตามหลักเกณฑ์ดังต่อไปนี้

(1)  เป็นการเสนอขายในลักษณะใดลักษณะหนึ่งดังนี้

      (ก) การเสนอขายหุ้นต่อผู้ลงทุนโดยเฉพาะเจาะจงซึ่งมีจํานวนไม่เกินห้าสิบรายภายในรอบระยะเวลาสิบสองเดือนใด ๆ

      (ข)  การเสนอขายหุ้นต่อผู้ลงทุนสถาบัน หรือ

      (ค) การเสนอขายหุ้นซึ่งผู้ขายและผู้ซื้อเป็นผู้ถือหุ้นของบริษัทจํากัดนั้น 

(2)  ไม่มีการโฆษณาการเสนอขายหุ้นดังกล่าวเป็นการทั่วไป เว้นแต่เป็นการแจกจ่ายเอกสารที่เกี่ยวกับหุ้นที่จะเสนอขายหรือกําลังเสนอขายให้กับบุคคลเฉพาะเจาะจงหรือบุคคลเท่าที่จําเป็น เพื่อให้การเสนอขายหุ้นดังกล่าวอยู่ภายในลักษณะที่กําหนดไว้ใน (1) เท่านั้น             

การนับจํานวนผู้ลงทุนตาม (1) (ก) ไม่นับรวมส่วนที่เสนอขายต่อผู้ลงทุนตาม (1) (ข) และ (ค)  ไม่ว่าการเสนอขายดังกล่าวจะกระทําในเวลาเดียวกันหรือต่างเวลากัน


ข้อ ๓ เพื่อประโยชน์ในการพิจารณาลักษณะการเสนอขายหุ้นตามข้อ 2 ให้ถือปฏิบัติว่าในกรณีที่มีผู้ถือหุ้นหลายรายร่วมกันเสนอขายหุ้นซึ่งออกโดยบริษัทเดียวกัน หรือเสนอขายในระยะเวลาใกล้เคียงกัน ให้นับรวมการเสนอขายของผู้ถือหุ้นทุกราย เป็นการเสนอขายหุ้นโดยผู้ถือหุ้นเพียงหนึ่งราย  ทั้งนี้ การร่วมกันเสนอขายหุ้นดังกล่าวให้รวมถึงพฤติการณ์ ดังต่อไปนี้ด้วย

(1) ผู้ถือหุ้นแต่ละรายเสนอขายหุ้นในราคาและระยะเวลาเดียวกันหรือใกล้เคียงกัน  และ

(2)  ปรากฏข้อเท็จจริงอย่างใดอย่างหนึ่งดังต่อไปนี้

(ก)  ผู้ถือหุ้นแต่ละรายเป็นผู้ที่มีความสัมพันธ์ใกล้ชิดกัน

(ข)  ผู้ถือหุ้นส่วนใหญ่เป็นผู้บริหารหรือผู้ถือหุ้นรายใหญ่ของบริษัทผู้ออกหลักทรัพย์หรือบริษัทย่อย หรือเป็นผู้ที่เกี่ยวข้องกับบุคคลดังกล่าว

(ค)  เงินที่ได้รับจากการเสนอขายหุ้นของผู้ถือหุ้นแต่ละรายในที่สุดไปสู่บุคคลเดียวกัน


ข้อ ๔ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2558 เป็นต้นไป 


ผู้มีอํานาจลงนาม -            ประกาศ  ณ วันที่  2 เมษายน พ.ศ. 2558

 

                                                            (นายวรพล  โสคติยานุรักษ์)

                                                                         เลขาธิการ

                                      สํานักงานคณะกรรมการกํากับหลักทรัพย์และตลาดหลักทรัพย์

                                                                   ประธานกรรมการ

                                                         คณะกรรมการกํากับตลาดทุน
ประกาศคณะกรรมการกํากับตลาดทุน

ที่ ทจ. 50/2560

เรื่อง หลักเกณฑ์ เงื่อนไข และวิธีการในการเสนอขาย  
หุ้นของบริษัทจํากัดโดยผู้ถือหุ้น

(ฉบับที่ 2)  
                             

อาศัยอํานาจตามความในมาตรา 16/6 และมาตรา 34 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  คณะกรรมการกํากับตลาดทุนออกประกาศไว้ดังต่อไปนี้


ข้อ ๑ ให้เพิ่มความต่อไปนี้เป็น (3) ของข้อ 1 แห่งประกาศคณะกรรมการกํากับตลาดทุน ที่ ทจ. 8/2558  เรื่อง หลักเกณฑ์ เงื่อนไข และวิธีการในการเสนอขายหุ้นของบริษัทจํากัดโดยผู้ถือหุ้น ลงวันที่ 2 เมษายน พ.ศ. 2558

                   “(3)  “ผู้ให้บริการ”  หมายความว่า  ผู้ประกอบธุรกิจหลักทรัพย์ประเภทการให้บริการระบบอิเล็กทรอนิกส์เพื่อการซื้อขายหลักทรัพย์ และให้หมายความรวมถึงผู้ประกอบธุรกิจที่ได้รับความเห็นชอบให้เข้าร่วมโครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุน ที่ไม่ถือเป็นการประกอบธุรกิจการให้บริการระบบอิเล็กทรอนิกส์เพื่อการซื้อขายหลักทรัพย์ที่ต้องได้รับใบอนุญาต”


ข้อ ๒ ให้ยกเลิกความในข้อ 2 แห่งประกาศคณะกรรมการกํากับตลาดทุน ที่ ทจ. 8/2558 เรื่อง หลักเกณฑ์ เงื่อนไข และวิธีการในการเสนอขายหุ้นของบริษัทจํากัดโดยผู้ถือหุ้น ลงวันที่ 2 เมษายน พ.ศ. 2558 และให้ใช้ความต่อไปนี้แทน

“ข้อ 2   การเสนอขายหุ้นของบริษัทจํากัดโดยผู้ถือหุ้นตามมาตรา 34 ให้เป็นไปตามหลักเกณฑ์ดังต่อไปนี้

(1)  เป็นการเสนอขายในลักษณะใดลักษณะหนึ่งดังต่อไปนี้

      (ก) การเสนอขายหุ้นต่อผู้ลงทุนโดยเฉพาะเจาะจงซึ่งมีจํานวนไม่เกินห้าสิบรายภายในรอบระยะเวลาสิบสองเดือนใด ๆ  

      (ข)  การเสนอขายหุ้นต่อผู้ลงทุนสถาบัน 

      (ค) การเสนอขายหุ้นซึ่งผู้ขายและผู้ซื้อเป็นผู้ถือหุ้นของบริษัทจํากัดนั้น

      (ง) การเสนอขายหุ้นผ่านผู้ให้บริการต่อผู้ลงทุนที่สามารถเสนอซื้อหรือซื้อหุ้นผ่านผู้ให้บริการได้

(2)  ไม่มีการโฆษณาการเสนอขายหุ้นดังกล่าวเป็นการทั่วไป  เว้นแต่เป็นกรณีดังต่อไปนี้

      (ก) เป็นการโฆษณาเพื่อเสนอขายหุ้นผ่านผู้ให้บริการเพื่อการซื้อขายหลักทรัพย์ผ่านระบบดังกล่าว

      (ข) เป็นการแจกจ่ายเอกสารที่เกี่ยวกับหุ้นที่จะเสนอขายหรือกําลังเสนอขายให้กับบุคคลเฉพาะเจาะจงหรือบุคคลเท่าที่จําเป็น เพื่อให้การเสนอขายหุ้นดังกล่าวอยู่ภายในลักษณะที่กําหนดไว้ใน (1) เท่านั้น

การนับจํานวนผู้ลงทุนตาม (1) (ก) ไม่นับรวมส่วนที่เสนอขายต่อผู้ลงทุนตาม (1) (ข) (ค) และ (ง)  ไม่ว่าการเสนอขายดังกล่าวจะกระทําในเวลาเดียวกันหรือต่างเวลากัน”


ข้อ ๓ ประกาศนี้ให้ใช้บังคับตั้งแต่วันที่ 16 กันยายน พ.ศ. 2560 เป็นต้นไป 


ผู้มีอํานาจลงนาม -           ประกาศ  ณ วันที่  5 กันยายน พ.ศ. 2560

 

                                                                (นายรพี  สุจริตกุล)

                                                                     เลขาธิการ

                                         สํานักงานคณะกรรมการกํากับหลักทรัพย์และตลาดหลักทรัพย์

                                                                 ประธานกรรมการ

                                                           คณะกรรมการกํากับตลาดทุน
ประกาศคณะกรรมการกํากับตลาดทุน

ที่ ทจ. 22/2562

เรื่อง  หลักเกณฑ์ เงื่อนไข และวิธีการในการเสนอขาย  
หุ้นของบริษัทจํากัดโดยผู้ถือหุ้น

(ฉบับที่ 3)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 16/6 และมาตรา 34 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551  คณะกรรมการกํากับตลาดทุนออกประกาศไว้ดังต่อไปนี้


ข้อ ๑ ให้ยกเลิกความในข้อ 1 แห่งประกาศคณะกรรมการกํากับตลาดทุน ที่ ทจ. 8/2558  เรื่อง หลักเกณฑ์ เงื่อนไข และวิธีการในการเสนอขายหุ้นของบริษัทจํากัดโดยผู้ถือหุ้น ลงวันที่ 2 เมษายน พ.ศ. 2558 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 50/2560  เรื่อง หลักเกณฑ์ เงื่อนไข และวิธีการในการเสนอขายหุ้นของบริษัทจํากัดโดยผู้ถือหุ้น (ฉบับที่ 2) ลงวันที่ 5 กันยายน พ.ศ. 2560  และให้ใช้ความต่อไปนี้แทน

“ข้อ 1  ในประกาศนี้

“ผู้ลงทุนสถาบัน”  หมายความว่า   ผู้ลงทุนสถาบันตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบัน ผู้ลงทุนรายใหญ่พิเศษ และผู้ลงทุนรายใหญ่

“ผู้ลงทุนที่มีลักษณะเฉพาะ” หมายความว่า   ผู้ลงทุนที่มีลักษณะเฉพาะตามประกาศคณะกรรมการกํากับตลาดทุนว่าด้วยข้อกําหนดเกี่ยวกับการเสนอขายหลักทรัพย์ผ่านระบบคราวด์ฟันดิง

“ผู้ให้บริการ” หมายความว่า   ผู้ประกอบธุรกิจหลักทรัพย์ประเภทการให้บริการระบบอิเล็กทรอนิกส์เพื่อการซื้อขายหลักทรัพย์ และให้หมายความรวมถึงผู้ประกอบธุรกิจที่ได้รับความเห็นชอบให้เข้าร่วมโครงการทดสอบและพัฒนานวัตกรรมเพื่อสนับสนุนการให้บริการเกี่ยวกับตลาดทุน ที่ไม่ถือเป็นการประกอบธุรกิจการให้บริการระบบอิเล็กทรอนิกส์เพื่อการซื้อขายหลักทรัพย์ที่ต้องได้รับใบอนุญาต

คําว่า “นิติบุคคลร่วมลงทุน” และ “กิจการเงินร่วมลงทุน” ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการเสนอขายโทเคนดิจิทัลต่อประชาชน

คําว่า “บริษัทย่อย” “ผู้ที่เกี่ยวข้อง” “ผู้บริหาร” และ “ผู้ถือหุ้นรายใหญ่” ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามในประกาศเกี่ยวกับการออกและเสนอขายหลักทรัพย์”


ข้อ ๒ ให้ยกเลิกความใน (ข) ของ (1) ในข้อ 2 แห่งประกาศคณะกรรมการกํากับตลาดทุน ที่ ทจ. 8/2558  เรื่อง หลักเกณฑ์ เงื่อนไข และวิธีการในการเสนอขายหุ้นของบริษัทจํากัดโดยผู้ถือหุ้น ลงวันที่ 2 เมษายน พ.ศ. 2558 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 50/2560  เรื่อง หลักเกณฑ์ เงื่อนไข และวิธีการในการเสนอขายหุ้นของบริษัทจํากัดโดยผู้ถือหุ้น (ฉบับที่ 2) ลงวันที่ 5 กันยายน พ.ศ. 2560  และให้ใช้ความต่อไปนี้แทน

“(ข) การเสนอขายต่อผู้ลงทุนสถาบัน กิจการเงินร่วมลงทุน นิติบุคคลร่วมลงทุน หรือผู้ลงทุนที่มีลักษณะเฉพาะ”


ข้อ ๓ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2562 เป็นต้นไป


ผู้มีอํานาจลงนาม -            ประกาศ  ณ วันที่ 12 เมษายน พ.ศ. 2562

 

                                                                        (นายรพี  สุจริตกุล)

                                                                             เลขาธิการ

                                            สํานักงานคณะกรรมการกํากับหลักทรัพย์และตลาดหลักทรัพย์

                                                                         ประธานกรรมการ

                                                                  คณะกรรมการกํากับตลาดทุน
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สม. 17/2559

เรื่อง  การกําหนดค่าธรรมเนียมคําขออนุมัติจัดตั้งและการจดทะเบียน

                          ของกองทุนรวมโครงสร้างพื้นฐานเพื่ออนาคตประเทศไทย                          

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                   อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์พ.ศ. 2535  สํานักงานออกประกาศไว้ดังต่อไปนี้


ข้อ ๑ ประกาศนี้ให้ใช้บังคับกับการกําหนดค่าธรรมเนียมคําขออนุมัติจัดตั้งและการจดทะเบียนของกองทุนรวมโครงสร้างพื้นฐานเพื่ออนาคตประเทศไทยตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐานเพื่ออนาคตประเทศไทย


ข้อ ๒ ค่าธรรมเนียมคําขออนุมัติจัดตั้งกองทุนรวมโครงสร้างพื้นฐานเพื่ออนาคตประเทศไทย ให้คิดในอัตรา 10,000 บาท


ข้อ ๓ ค่าธรรมเนียมการจดทะเบียนของกองทุนรวมโครงสร้างพื้นฐานเพื่ออนาคตประเทศไทย ให้คิดในอัตรา 10,000 บาท


ข้อ ๔ ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2559    เป็นต้นไป


ผู้มีอํานาจลงนาม -    ประกาศ ณ  วันที่  27 เมษายน พ.ศ. 2559

 

 

 

                                                               (นายรพี  สุจริตกุล)

                                                                    เลขาธิการ

                                        สํานักงานคณะกรรมการกํากับหลักทรัพย์และตลาดหลักทรัพย์
ประกาศคณะกรรมการกํากับตลาดทุน

ที่ ทธ. 3 /2554

เรื่อง หลักเกณฑ์ เงื่อนไข และวิธีการในการจัดจําหน่ายหลักทรัพย์  
(ฉบับที่ 2 )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 114 มาตรา 115 และมาตรา 116 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้

 ข้อ 1 ให้ยกเลิกความใน (3) ของข้อ 1 แห่งประกาศคณะกรรมการกํากับตลาดทุน ที่ ทธ. 70/2552 เรื่อง หลักเกณฑ์ เงื่อนไข และวิธีการในการจัดจําหน่ายหลักทรัพย์ ลงวันที่ 3 สิงหาคม พ.ศ. 2552 และให้ใช้ความต่อไปนี้แทน 

 “(3) “หลักทรัพย์” หมายความว่า หุ้น หุ้นกู้ หุ้นกู้แปลงสภาพ หุ้นกู้อนุพันธ์ ศุกูก ใบสําคัญแสดงสิทธิที่จะซื้อหุ้น ใบสําคัญแสดงสิทธิที่จะซื้อหุ้นกู้ ใบสําคัญแสดงสิทธิอนุพันธ์ และใบแสดงสิทธิในผลประโยชน์ที่เกิดจากหลักทรัพย์อ้างอิงไทย”

 ข้อ 2 ให้เพิ่มความต่อไปนี้เป็นวรรคสองของข้อ 9 แห่งประกาศคณะกรรมการกํากับตลาดทุน ที่ ทธ. 70/2552 เรื่อง หลักเกณฑ์ เงื่อนไข และวิธีการในการจัดจําหน่ายหลักทรัพย์ ลงวันที่ 3 สิงหาคม พ.ศ. 2552 และให้ใช้ความต่อไปนี้แทน

 “ในกรณีที่การเสนอขายหลักทรัพย์ประเภทใดกําหนดให้บริษัทที่ออกหลักทรัพย์ต้องแจกเอกสารสรุปลักษณะสําคัญและความเสี่ยงของตราสาร (fact sheet) ผู้จัดจําหน่ายหลักทรัพย์ต้องจัดให้มีการแจกเอกสารดังกล่าวซึ่งมีรายละเอียดสอดคล้องกับแบบแสดงรายการข้อมูลและหนังสือชี้ชวนแนบไปพร้อมกับการแจกใบจองซื้อหลักทรัพย์ตามวรรคหนึ่งด้วย”

 ข้อ 3 ประกาศนี้ให้ใช้บังคับตั้งแต่วันที่ 16 มกราคม พ.ศ. 2554 เป็นต้นไป

 ประกาศ ณ วันที่ 10 มกราคม พ.ศ. 2554 

 (นายธีระชัย ภูวนาถนรานุบาล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์

 ประธานกรรมการ

 คณะกรรมการกํากับตลาดทุน

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

หมายเหตุ : เหตุผลในการออกประกาศฉบับนี้ คือ เพื่อเพิ่มประเภทของหลักทรัพย์ในการจัดจําหน่ายหลักทรัพย์ให้ครอบคลุมถึงศุกูก และเพิ่มช่องทางให้ผู้ลงทุนได้รับทราบข้อมูลโดยย่อเกี่ยวกับลักษณะสําคัญและความเสี่ยงของตราสารดังกล่าวด้วย จึงจําเป็นต้องออกประกาศนี้
ประกาศคณะกรรมการกํากับตลาดทุน
============================

ที่ ทธ. 24 /2554

เรื่อง หลักเกณฑ์ เงื่อนไข และวิธีการในการจัดจําหน่ายหลักทรัพย์  
(ฉบับที่ 4)

 

 อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 116 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้

 ข้อ 1 ให้เพิ่มความต่อไปนี้เป็น (3) ของข้อ 7 แห่งประกาศคณะกรรมการกํากับตลาดทุน ที่ ทธ. 70/2552 เรื่อง หลักเกณฑ์ เงื่อนไข และวิธีการในการจัดจําหน่ายหลักทรัพย์ ลงวันที่ 3 สิงหาคม พ.ศ. 2552   
 “(3) การรับจัดจําหน่ายหลักทรัพย์ประเภทหุ้นกู้ หุ้นกู้แปลงสภาพ หุ้นกู้อนุพันธ์ หรือศุกูก ที่เสนอขายต่อประชาชนเป็นการทั่วไป และผู้จัดจําหน่ายหลักทรัพย์ตามข้อ 5 หรือบุคคลตามข้อ 6 สามารถจองซื้อหลักทรัพย์ที่เสนอขายดังกล่าวได้ ภายใต้เงื่อนไขดังนี้

 (ก) ในขั้นตอนการสํารวจความต้องการซื้อหลักทรัพย์ (book building) ต้องไม่นําราคาเสนอซื้อหลักทรัพย์ของผู้จัดจําหน่ายหลักทรัพย์ ไปรวมคํานวณกับราคาเสนอซื้อหลักทรัพย์ของผู้ลงทุนรายอื่นที่ผู้เสนอขายหลักทรัพย์สํารวจความต้องการซื้อเพื่อใช้กําหนดราคาเสนอขายหลักทรัพย์นั้น

 (ข) จํานวนหลักทรัพย์ที่ผู้จัดจําหน่ายหลักทรัพย์จัดสรรให้กับตนเองและบุคคลตามข้อ 6 ทุกรายรวมกัน ต้องไม่เกินกว่าจํานวนหลักทรัพย์ที่จัดสรรให้กับผู้ลงทุนที่ผู้เสนอขายหลักทรัพย์สํารวจความต้องการซื้อหารด้วยจํานวนผู้ลงทุนดังกล่าวที่ได้รับจัดสรร 

 (ค)  ในแบบแสดงรายการข้อมูลและหนังสือชี้ชวนต้องมีการเปิดเผยว่าผู้จัดจําหน่ายหลักทรัพย์และบุคคลตามข้อ 6 สามารถจองซื้อและได้รับการจัดสรรหลักทรัพย์ได้ตามเงื่อนไขที่กําหนดตาม (ก) และ (ข)”

ข้อ 2 ประกาศนี้ให้ใช้บังคับตั้งแต่วันที่ 16 กันยายน พ.ศ. 2554 เป็นต้นไป

 ประกาศ ณ วันที่ 25 สิงหาคม พ.ศ. 2554
-------------------------------------

(นายชาลี จันทนยิ่งยง)

รองเลขาธิการ

รักษาการเลขาธิการ

สํานักงานคณะกรรมการกํากับหลักทรัพย์และตลาดหลักทรัพย์

ประธานกรรมการ

คณะกรรมการกํากับตลาดทุน
ประกาศคณะกรรมการกํากับตลาดทุน

ที่ ทธ. 40 /2554

เรื่อง หลักเกณฑ์ เงื่อนไข และวิธีการในการจัดจําหน่ายหลักทรัพย์

(ฉบับที่ 5 )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4 ) พ.ศ. 2551 และมาตรา 116 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้

 ข้อ 1 ให้ยกเลิกความในวรรคสองของข้อ 9 แห่งประกาศคณะกรรมการกํากับตลาดทุน ที่ ทธ. 70/2552 เรื่อง หลักเกณฑ์ เงื่อนไข และวิธีการในการจัดจําหน่ายหลักทรัพย์ ลงวันที่ 3 สิงหาคม พ.ศ. 2552 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทธ. 3/2554 เรื่อง หลักเกณฑ์ เงื่อนไข และวิธีการในการจัดจําหน่ายหลักทรัพย์ (ฉบับที่ 2) ลงวันที่ 10 มกราคม พ.ศ. 2554 และให้ใช้ความต่อไปนี้แทน

 “ในกรณีที่การเสนอขายหลักทรัพย์ประเภทใดกําหนดให้บริษัทที่ออกหลักทรัพย์ต้องแจกสรุปข้อมูลสําคัญของตราสาร (fact sheet) ผู้จัดจําหน่ายหลักทรัพย์ต้องจัดให้มีการแจกเอกสารดังกล่าวซึ่งมีสาระตรงตามสรุปข้อมูลสําคัญของตราสารที่ปรากฏในแบบแสดงรายการข้อมูล ในรูปเอกสารสิ่งพิมพ์หรือแผ่นบันทึกข้อมูลไปพร้อมกับการแจกใบจองซื้อหลักทรัพย์ตามวรรคหนึ่งด้วย”

ข้อ 2 ประกาศนี้ให้ใช้บังคับตั้งแต่วันที่ 1 มีนาคม พ.ศ. 2555 เป็นต้นไป

ประกาศ ณ วันที่ 29 ธันวาคม พ.ศ. 2554

 (นายวรพล โสคติยานุรักษ์)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์

 ประธานกรรมการ

 คณะกรรมการกํากับตลาดทุน